അത്യുന്നതങ്ങളില് പാറി പറന്ന് ത്രിവര്ണ്ണ പതാക ന്യൂഡല്ഹി : സമുദ്ര നിരപ്പില് നിന്നും 18,300 അടി ഉയരത്തില് ദേശീയ പതാക ഉയര്ത്തി സ്വാതന്ത്ര്യദിനം ആഘോഷിച്ച് ബോര്ഡര് റോഡ്സ് ഓര്ഗനൈസേഷന് ബി. ആര്. ഒ. സിക്കിമിലെ ഡോങ്ഗ ലയിലാണ് ബി. ആര്. ഒ സംഘം പതാക ഉയര്ത്തിയത്. ഇന്ന് രാജ്യത്ത് ഏറ്റവും പൊക്കത്തില് ഉയര്ത്തിയ ത്രിവര്ണ്ണ പതാകയാണ് ഇത്. വടക്കുകിഴക്കന് മേഖലകളിലെ നിരവധി സൈനിക വിഭാഗങ്ങള് സ്വാതന്ത്ര്യ ദിനം ആഘോഷിച്ചു. ഇന്ഡോ തിബറ്റന് ബോര്ഡര് പോലീസ് ഐ. ടി. ബി. പിലഡാക്കിലെ പാന്ഗോങ്ങ് സോയില് പതാക ഉയര്ത്തി. സമുദ്ര നിരപ്പില് നിന്ന് 14,000 അടി ഉയരത്തിലാണ് ഈ പ്രദേശം. ലഡാക്കിലേയും ഉത്തരാഖണ്ഡിലേയും അതിര്ത്തി ചെക്ക് പോസ്റ്റുകളിലും ഐ. ടി. ബി. പി. സ്വാതന്ത്ര്യ ദിനം ആഘോഷിച്ചു.